NEUVOSTON PÄÄTELMÄT, tehty 12 päivänä marraskuuta 1996, tarttuvista spongiformisista enkefalopatioista (TSE)



Virallinen lehti nro C 374 , 11/12/1996 s. 0002 - 0002



NEUVOSTON PÄÄTELMÄT, tehty 12 päivänä marraskuuta 1996, tarttuvista spongiformisista enkefalopatioista (TSE) (96/C 374/02) EUROOPAN UNIONIN NEUVOSTO, joka VIITTAA tarttuvista spongiformisista enkefalopatioista (TSE) 18 päivänä kesäkuuta 1996 antamiinsa päätelmiin (1), ja PALAUTTAA MIELEEN naudan spongiformista enkefalopatiaa (BSE) ja siihen liittyviä ihmisillä esiintyviä tauteja koskevasta tutkimuksesta 7 päivänä lokakuuta 1996 annetut neuvoston päätelmät, TOISTAA, että kansanterveyden suojelu on tärkein painopistealue TSE-tautien tartunnan ehkäisemisessä, kuten Firenzen huippukokouksen päätelmissä todetaan, PANEE MERKILLE, että sen 18 päivänä kesäkuuta 1996 tekemien päätelmien jälkeen terveyden suojelun ensiarvoista tärkeyttä on painotettu useissa yhteyksissä yhteisön tasolla, PANEE MERKILLE Euroopan parlamentin tekemät BSE:tä ja Creutzfeldt-Jakobin tautia (CJD) koskevat aloitteet, PANEE MERKILLE jäsenvaltioiden toimittamat ajankohtaiset epidemiologiset tiedot Creutzfeldt-Jakobin taudista, PANEE MERKILLE 18 päivänä kesäkuuta 1996 antamiensa päätelmien jälkeen tapahtuneen kehityksen seuraavissa asioissa: - Creutzfeld-Jakobin taudin valvonta jäsenvaltioiden tasolla ja yhteisön tasolla, - Creutzfeldt-Jakobin taudin syitä ja tarttumista koskevan tieteellisen näytön seuranta, - BSE:tä käsittelevän poikkitieteellisen komitean perustaminen tietojen antamiseksi komissiolle TSE-tautien mahdollisista riskeistä ja niiden tartuntatavoista sekä tieteellisen tutkimuksen painopistealueiden tarkastelemiseksi, - Weissmannin ryhmän perustaminen BSE:tä ja Creutzfeldt-Jakobin tautia sekä mahdollisia BSE:n ja Creutzfeldt-Jakobin taudin välisiä yhteyksiä koskevan tutkimuksen nykytilanteen tarkastelemiseksi ja tärkeiden tutkimusaloitteiden tunnistamiseksi, - muu komission erilaisten politiikkojen puitteissa toteuttama toiminta, mukaan luettuna elintarvikkeet, lääkkeet, kosmetiikka, kuluttajansuoja, maatalous sekä terveys ja turvallisuus, TOISTAA, että BSE:N mahdollisen tartuntavaaran ehkäisemiseksi on jatkettava asianmukaisia toimenpiteitä ja 18 päivänä kesäkuuta 1996 annetuissa neuvoston päätelmissä mainittuja järjestelmiä on kehitettävä asianmukaisesti, erityisesti: - Creutzfeldt-Jakobin taudin epidemiologisen valvonnan nopeaa aloittamista kaikissa jäsenvaltioissa vertailukelpoisten tieojen perusteella, ottaen lähtökohtana täysipainoisesti huomioon viidessä jäsenvaltiossa käyttöön otetun tutkimuksen valvontaohjelman puitteissa tehty työ, - jäsenvaltioiden välistä tietojen vaihtoa TSE-tapausten diagnoosin ja valvonnan alalla saadusta kokemuksesta ja asiantuntemuksesta, - asianmukaista yhteistyötä kansanterveyden alalla toimivaltaisten kansainvälisten järjestöjen kanssa, - TSE-tautien torjuntaan pyrkivien asianmukaisten tutkimusstrategioiden edistämistä, ottaen täysipainoisesti huomioon kansanterveyden tarpeet sekä asiantuntijaryhmien, esimerkiksi Weissmannin ryhmän ja poikkitieteellisen komitean antamat tieteelliset suositukset, KATSOO, että kansanterveyden kannalta tarvitaan asianmukaista yhteensovittamista kaikkien asianomaisten, mukaan lukien komission perustamien, TSE-tauteja käsittelevien komiteoiden välillä, KEHOTTAA jäsenvaltioita tekemään kiinteää yhteistyötä keskenään, läheisessä yhteydessä komission kanssa ja komission perustamien neuvoa-antavien komiteoiden kanssa, ihmisillä esiintyvien TSE-tautien seuraamista ja valvontaa koskevien terveyspolitiikkojensa ja -ohjelmiensa yhteensovittamiseksi, ON YHTÄ MIELTÄ siitä, että asiaa on jatkuvasti seurattava. (1) EYVL N:o C 194, 5.7.1996, s. 1.